Diari Oficial de la Generalitat Valenciana


Sumari del DOGV 9902, del 26-07-2024 (2024/7437)

RESOLUCIÓ de 3 de juliol de 2024, de la Presidència del Consorci Hospital General Universitari de València (CHGUV), per la qual es convoca un concurs per a la provisió de diverses places assistencials de direcció de secció i s'aproven les seues bases específiques (CM/02/2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7437

CVE
:   GTJL-R-4511-3031

Data del document
:   03-07-2024

Organisme emissor
:   Consorci Hospital General Universitari de València

Tipus de document
:   Resolució

Per Resolució de 15 de gener de 2018, de la Presidència del Consorci Hospital General Universitari de València (DOGV 8245, 01.03.2018), s'aproven les bases generals de les convocatòries per a la provisió de places de direcció, d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, la Llei 44/2003, de 21 de novembre, d'ordenació de les professions sanitàries, i els estatuts refosos del CHGUV.

La base 6a de les mencionades bases generals preveu que per resolució de la Presidència del CHGUV s'aprovaran les convocatòries específiques, i ordena la base general 8a que siguen publicades en el *Diari Oficial de la Generalitat Valenciana*  (DOGV).

Així mateix, la base 12a estableix que en les convocatòries específiques o mitjançant resolució singular de la Presidència del CHGUV, que es publicarà en el DOGV, s'establirà la composició nominal de les comissions de valoració.

Actualment es troben vacants en el Consorci Hospital General Universitari de València diverses places de caràcter assistencial de direccions de secció, la provisió reglamentària de les quals es considera oportuna i necessària per a la prestació del servei públic.

En conseqüència, la Presidència del CHGUV en els termes previstos en les bases 6a i 12a de les bases generals aprovades per la Resolució de 15 de gener de 2018,

RESOL

*Primer*

Aprovar les bases específiques per a la provisió, mitjançant concurs de mèrits subjecte a avaluació de l'acompliment, de les places de caràcter assistencial de direccions de secció del Consorci Hospital General Universitari de València (CHGUV), que figuren en l'annex I de la present resolució.

*Segon*

Detallar en l'annex II les places objecte de la convocatòria.

*Tercer*

Designar els membres de les comissions de valoració que figuren en l'annex III.

*Quart*

Aprovar el barem per a la valoració dels mèrits que figura en l'annex IV.

*Quint*

Aprovar el model de sol·licitud que figura en l'annex V.

Contra aquest acte, que esgota la via administrativa, pot interposar-se potestativament un recurs de reposició davant aquest mateix òrgan, en el termini d'un mes comptat des de l'endemà de la publicació o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.

  

València, 3 de juliol de 2024

Marciano Gómez Gómez

President del CHGUV i Conseller de Sanitat

Esta disposició conté annexos. Consulteu-ne la versió en PDF.